Cutremur în România, 21 martie 2024. Joi seara, în zona Vrancea a avut loc un seism de mică intensitate care s-a resimțit în mai multe orașe din țară. E cea mai semnificativă mișcare telurică din ultimele zile.
Institutul Național de Cercetare-Dezvoltare pentru Fizica Pământului (INFP) anunță că seismul din această seară a fost consemnat la ora 21:57. Cutremurul, raportat în Zona Seismică Vrancea, a avut magnitudinea de 2.4.
Seismul de joi a fost consemnat de radare la adâncimea de 80.3 km. Acesta s-a produs în apropierea următoarelor oraşe: 40 km V de Focșani, 59 km N de Buzău, 72 km E de Sfântu-Gheorghe, 82 km E de Brașov, 94 km NE de Ploiești și 99 km SV de Bârlad.
Ultimul cutremur de peste 3 magnitudine din țara noastră a avut loc tocmai pe 10 martie. Acesta a avut intensitatea de 3.4 și s-a produs în zona Vrancea, la ora 10.37. A fost atunci al șaptelea seism înregistrat în această zonă de la începutul lunii martie.
S-a produs la o adâncime de 110 km. Epicentrul său a fost fixat de INFP la următoarele distanţe faţă de principalele oraşe: 28 km nord-vest de Focşani, 74 km nord de Buzău, 77 km sud-vest de Bârlad, 82 km sud de Bacău, 83 km est de Sfântu-Gheorghe şi 99 km est de Brașov.
De la începutul acestui an, în România au fost raportate zeci de cutremure. Unele au avut și magnitudini de 4 sau mai mari pe Richter. Cel mai semnificativ a avut loc pe 15 ianuarie.
Mișcarea telurică din primele zile ale lui 2024 a avut magnitudinea de 4.3 și s-a produs tot în zona Vrancea, conform datelor venite de la Institutul Național de cercetare-Dezvoltare pentru Fizica Pământului.
"În ziua de 15 Ianuarie 2024, la ora 11:01:49 (ora locală a României), s-a produs în zona seismică Vrancea, Vrancea un cutremur mediu cu magnitudinea ml 4.3, la adâncimea de 80.0 kilometri", a transmis atunci INCDFP.
Cutremurul din urmă cu două luni s-a produs în apropierea următoarelor orașe: 44 kilometri V de Focșani, 66 kilometri E de Sfântu-Gheorghe, 73 kilometri N de Buzău, 81 kilometri E de Brașov, 88 kilometri S de Bacău și 93 kilometri SV de Bârlad.